b'\n_START_ARTICLE_\nMira Banjac\n_START_SECTION_\n\xc5\xbdivotopis\n_START_PARAGRAPH_\nMira Banjac, pravoga imena Mirjana T. Banjac, pripada prvoj generaciji glumaca koja je zavr\xc5\xa1ila Kazali\xc5\xa1nu \xc5\xa1kolu u Novom Sadu (1950.). Uz kra\xc4\x87e anga\xc5\xbemane u kazali\xc5\xa1tima u Srijemskoj Mitrovici (1949. - 1951.) i  Narodnom kazali\xc5\xa1tu u Banjoj Luci (1953. - 1955.) radila je u Srpskom narodnom kazali\xc5\xa1tu u Novom Sadu (1951. - 1970.). Godine 1970. pre\xc5\xa1la je u Beograd i postala \xc4\x8dlan Ateljea 212._NEWLINE_Likove \xc5\xbeena iz naroda, svoja najuspeliji gluma\xc4\x8dka dostignu\xc4\x87a, naj\xc4\x8de\xc5\xa1\xc4\x87e ostvaruje svojevrsnim humorom. Osim u kazali\xc5\xa1tu, gdje je dobila niz priznanja, igrala je i u nizu televizijskih drama i serija (npr. glavnu ulogu u seriji Marija Stipe Deli\xc4\x87a i vi\xc5\xa1e glavnih uloga u dramama Milenka Vu\xc4\x8deti\xc4\x87a) te na filmu._NEWLINE_Na velikom ekranu ostvarila je preko 300 uloga za pam\xc4\x87enje, posebno u ostvarenjima  Gorana Paskaljevi\xc4\x87a. Autorica je scenarija kratkometra\xc5\xbenog filma Laku no\xc4\x87 \xc5\xa0njuka._NEWLINE_Za vrijeme Drugog svjetskog rata bila je godinu dana u Prvoj proleterskoj brigadi.'